google/wiki40b huggingface dataset:
Pusat konvensyen

Pusat konvensyen (Bahasa Inggeris Amerika; pusat persidangan di luar Amerika Syarikat) ialah bangunan besar yang direka untuk mengadakan konvensyen, di mana individu dan kumpulan berkumpul untuk mempromosikan dan berkongsi kepentingan bersama.  Pusat konvensyen biasanya menawarkan kawasan lantai yang mencukupi untuk menampung beberapa ribu peserta.  Tempat yang sangat besar, sesuai untuk pameran perdagangan utama, kadang-kadang dikenali sebagai pusat pameran.  Pusat konvensyen biasanya mempunyai sekurang-kurangnya satu auditorium dan juga boleh memuatkan dewan konsert bon, dewan kuliah, bilik mesyuarat, dan bilik persidangan.  Sebahagian besar kawasan resort hotel termasuk pusat konvensyen.
Cengal, Japara

Poskod

Poskod yang digunakan di Cengal adalah 45555. Terdapat buah desa di dalam daerah kecamatan Japara.
1 Zulkaedah

1 Zulkaedah merupakan hari ke-301 dalam kalendar Hijriah.
Kampung Haji Wahab

Poskod

Poskod yang digunakan di Kampung Haji Wahab, Sungai Petani, Kedah adalah 08000.
Ichhapur Defence Estate

Demografik 2001

Menurut bancian India pada tahun 2001, Ichhapur Defence Estate memiliki bilangan penduduk seramai 10,348. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Ichhapur Defence Estate memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 58% lelaki dan 42% wanita mampu membaca. 7% dari populasi berusia di bawah 6 tahun. (2001)
Pertembungan tentera

Pertembungan tentera adalah pertempuran antara dua pihak, tidak besar daripada sebuah divisyen dan tidak kecil daripada kompeni, dimana masing-masing mempunyai satu misi yang ditugaskan. Pertembungan bermula apabila pasukan penyerang memulakan pertempuran bagi mengejar misinya, dan tamat apabila penyerang telah mencapai misi tersebut, atau berhenti untuk cuba mencapai misi itu, atau apabila sebelah atau kedua-dua belah pihak menerima bala bantuan yang mencukupi, dengan itu memulakan pertembungan baru.
Sebagai misi taktikal, pertembungan sering menjadi sebahagian daripada pertempuran. Satu pertembungan biasanya berlangsung sehari hingga ke dua hari; ia mungkin sesingkat selama beberapa jam dan jarang sekali berlaku lebih dari lima hari. Ia berada pada skala pertempuran yang membabitkan senjata taktikal dan sistem sokongan menjadi penting kepada pasukan dan komander mereka.
Masjid Al-Ghoffur

Sejarah

Masjid Al-Ghoffur digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Ghoffur adalah Abu Rahan B Mat. Masjid Al-Ghoffur memiliki No Daftar: MY-09-PB-00024.
Hydra (kumpulan muzik)

Album

1. Hikayat Rock BB 88
2. Pancakara di Cakerawala
Tisu vaskular

Tisu vaskular adalah tisu yang sangat kompleks terdapat dalam tumbuhan vaskular. Kompleks bermaksud ia terdiri daripada lebih daripada satu jenis sel.
Komponen utama tisu vaskular ialah xilem dan floem. Tisu-tisu ini mengangkut bendalir dan nutrien secara dalaman. Terdapat meristem yang dikaitkan dengan tisu vaskular: kambium vaskular. Semua tisu vaskular dalam tumbuhan tertentu bersama-sama membentuk sistem tisu vaskular tumbuhan itu.
Daerah Miyannasheen

Miyannasheen merupakan sebuah wilayah di Wilayah Kandahar, Afghanistan.
Pilihan raya Presiden Mesir 2014

Kurang sambutan

Lebih 21 juta pengundi membuang undi mereka atau hampir 39 peratus daripada 54 juta pengundi berdaftar. Statistik itu sekali gus kurang daripada 40 juta undi atau 80 peratus undian .Jumlah keluar mengundi yang rendah itu mengancam untuk melemahkan kredibiliti Abdel Fattah sebagai pemimpin negara dunia Arab yang mempunyai ramai penduduk itu serta mengandaikan kegagalan Abdel Fattah meraih sokongan rakyat.
Pada 29 Mei 2014, pilihan raya ini dilanjutkan buat hari ketiga setelah gagal menarik pemilih untuk membuang undi mereka, sekali gus bakal mengancam kredibiliti bekas ketua tentera Mesir, Abdel Fattah al-Sisi, yang merupakan calon popular untuk memenangi pemilihan itu.

Calon

Terdapat dua calon yang menawarkan diri untuk bertanding jawatan Presiden Mesir 2014 .Dua calon itu ialah Abdel Fattah el-Sisi dan Hamdeen Sabahi . Abdel Fattah el-Sisi mengesahkan bahawa dia akan masuk bertanding pada 26 Mac 2014 .Sisi mendapat 188.930 dukungan dan merupakan calon pertama menyerahkan borang pencalonan .
Hamdeen Sabahi pernah bertanding Pilihan raya Presiden Mesir 2012 . Beliau mengumumkan bertanding pada 8 Februari 2014. Namun kem Sabahi mengkritik undang-undang pemilihan presiden kerana tidak telus dan tiada ruang keadilan. Sabahi mendapat 31.555 dukungan. 
Sementara Parti Nourtidak mencalonkan sesiapa untuk bertanding kerana tidak yakin dengan ketelusan pilihan raya yang dikawal dan dikendalikan oleh tentera itu. Parti New Wafd juga mengumumkan tidak bertanding pada sidang media 27 Januari 2014. Presiden parti itu, Adly Mansour menyatakan bahawa tidak akan berlaku pemilihan sebenar. Calon Amr Moussa yang menduduki tempat ke-5 dalam Pemilihan Presiden 2012 juga tidak menawarkan diri. Abdel Moneim Aboul Fotouh yang menduduk tempat ke-4 dalam pemilu 2012 juga tidak menawarkan diri. Pada 13 Mar ,Leftenan Jenderal Sami Anan mengumumkan tidak bertanding.Khaled Ali , seorang mantan calon presiden juga menarik diri pada 16 Mac kerana pemilihan presiden kali ini sangat 'kelakar'. Ahmed Shafiq yang menduduki tempat ke-2 juga mendapati pemilihan ini cukup kelakar kerana al-Sisi mengumumkan tidak akan bertanding terapi menawarkan diri pada saat akhir. Murad Muwafi mantan pengarah perisikan Mesir mengumumkan pada 30 Mac bahawa beliau tidak akan mencalonkan dirinya. Pengacara Mortada Mansour mengumumkan menarik diri dari bertanding dan mengarahkan pengundi mengundi al-Sisi.Mohammed ElBaradei juga akhirnya tidak menawarkan diri untuk bertanding.
Gua Kelawar, Sungai Siput

Gua Kelawar terletak di Sungai Siput, Lembah Kinta, Perak.
Beberapa gua yang lain turut dinamakan Gua Kelawar. Terdapat juga Gua Kelawar di Langkawi.
Elsdorf-Westermühlen

Elsdorf-Westermühlen merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Bungin Tambun III

Poskod

Poskod yang digunakan di Bungin Tambun III adalah 38956. Terdapat 9 buah desa di dalam daerah kecamatan Padang Guci Hulu.
Nokia 3230

Isu yang dilaporkan

Ia sering dilaporkan bahawa habuk halus memasuki ruang antara skrin LCD dan penutup plastik lutsinar. Debu boleh dikeluarkan secara manual dengan membuka kelongsong plastik.
Sama seperti kebanyakan telefon jenis ini, hayat bateri tidak selama yang anda harapkan bagi model telefon yang lebih lama. Kebiasannya adalah kurang dari 2 hari, manakala telefon lama 'skrin mono' sering dapat bertahan sehingga seminggu antara pencaj semula.
Pengguna juga melaporkan bahawa sebelum bunyi nada dering panggilan, 3230 akan memberikan bunyi "bip" yang kuat, tanpa cara untuk mematikannya atau mengawal kelantangannya. Peranti akan bip walaupun pada mod senyap. Isu ini merupakan yang paling biasa bagi model awal telefon.
Pengguna lain telah melaporkan masa tindak balas lambat untuk kamera, pemadaman skrin secara tiba-tiba dan reboot secara rawak.
Teori eksploitasi

Teori eksploitasi ialah teori, paling sering dikaitkan dengan Marxis, bahawa keuntungan ialah hasil eksploitasi pekerja upah oleh majikan mereka.
Ia bersandarkan teori nilai buruh yang mendakwa bahawa nilai itu intrinsik dalam produk mengikut jumlah kerja yang telah digunakan dalam menghasilkan produk tersebut. Dengan demikian nilai suatu produk dicipta oleh para pekerja yang menghasilkan produk itu dan dibayangkan dalam harga siapnya. Pendapatan daripada harga siap ini kemudian dibahagikan antara tenaga kerja (upah), modal (keuntungan), dan belanja bahan mentah. Upah yang diterima pekerja tidak menggambarkan nilai penuh kerja mereka, kerana sebahagian nilai itu diambil oleh majikan dalam bentuk keuntungan. Oleh itu, "membuat untung" pada dasarnya bererti mengambil daripada para pekerja sebahagian nilai yang terhasil daripada kerja mereka. Inilah apa yang dikenali sebagai eksploitasi kapitalis.
Teori ini telah ditentang oleh, antara lain Eugen von Böhm-Bawerk. Dalam History and Critique of Interest Theories (1884), dia berhujah bahawa kapitalis tidak menggunakan para pekerja mereka; mereka sebenarnya membantu para perkerja dengan memberikan mereka pendapatan lama sebelum keuntungan hasil daripada barang yang dihasilkan mereka, menyatakan "Kerja tidak boleh meningkatkan bahagiannya sehingga menjejaskan modal." Terutamanya, dia berhujah bahawa teori eksploitasi tidak mengendahkan dimensi masa dalam penghasilan. Daripada kritikan ini dapat dikatakan mengikut Böhm-Bawerk, nilai seluruh suatu produk tidak dihasilkan oleh pekerja, tetapi kerja cuma boleh dibayar pada nilai semasa sebarang keluaran boleh ramal.
HTMS Bangpakong

HTMS Bangpakong (456) merupakan kapal perang tentera laut Thailand jenis friget kelas Chao Phraya (Jenis 053 HT & 053 HT (H) (FFG) yang sentiasa bersedia mempertahankan negara Thailand.
Kapal HTMS Bangpakong milik Thailand merupakan kapal friget kelas Chao Phraya. HTMS Bangpakong memenuhi keperluan Thailand dan berperanan mempertahankan Thailand dari kapal-kapal musuh. HTMS Bangpakong dibina oleh Walkers Ltd., Australia. Ia dilancarkan pada 1968.
Kapal lain dalam kelas yang sama adalah HTMS Chao Phraya, HTMS Bangpakong, HTMS Kraburi, dan HTMS Saiburi.
Kapal HTMS Bangpakong sepanjang 103.2 m; 11.3 meter * 3.1 meter mempunyai kelajuan bertempur pada 30 batu nautikal dan jarak sejauh 3,500 batu pada kelajuan 18 knot. HTMS Bangpakong mempunyai seseran 1,924 tan penuh.

TORPEDO

Tiada maklumat

PELURU BERPANDU

Dilengkapi dengan 8 Ying Ji (Serangan Helang) peluru berpandu permukaan-ke-permukaan (C-801).

MERIAM

Meriam utama friget kelas Chao Phraya, HTMS Bangpakong adalah 2 meriam (457 & 458) atau 4 100 mm China /56 (1 atau berkembar), 8 China 37 mm /76 (4 berkembar) H/PJ 76 A.

PENANGKIS "COUNTERMEASURES"

Mempunyai 2 pengumpan (Decoys) China Jenis 945 GPJ 26-lancar laras. 5 tiub pelancar motar anti kapalselam 2 RBU 1200 (buatan China Jenis 86) 2 rak deepcharge BMB

PENGESAN

Mempunyai sistem radar permukaan Jenis 352C Square Tie buatan China. Radar udara & permukaan Jenis 354 Eye Shield China. Sistem kawalan tembakan Jenis 343 Sun Visor & jenis 341 Rice Lamp China. Sistem sonar Jenis SJD-5A (lekat di badan kapal)

TUJAHAN

Kapal HTMS Bangpakong mempunyai radar navigasi Racal Decca 1290 A/D ARPA dan enjin yang mampu bergerak sejauh 3,500 batu pada kelajuan 18 knot atau mencapai kelajuan tempur 30 knot.

Pesawat

Mampu membawa 1 helikopter Bell 212.
Wernburg

Wernburg merupakan sebuah kawasan perbandaran terletak di daerah Saale-Orla, Thüringen, Jerman.
Mok Chek Hou

Mok Chek Hou ialah ADUN Stulang, negeri Johor yang memenanginya dalam Pilihan Raya Umum Malaysia 2008.
Rajpipla

Demografik 2001

Menurut bancian India pada tahun 2001, Rajpipla memiliki bilangan penduduk seramai 34,923. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Rajpipla memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Kampung Pasir Garam, Kampung Gajah

Poskod

Poskod yang digunakan di Kampung Pasir Garam, Kampung Gajah, Perak ialah 36800.
Ranca Bango

Poskod

Poskod yang digunakan di Ranca Bango adalah 15540. Terdapat 13 buah desa di dalam daerah kecamatan Rajeg.
Anugerah Bintang Popular Berita Harian ke-25

Maklumat am

ABPBH 2011 diperkenalkan di sebuah sidang media di di Holiday Villa Hotel and Suite, Subang Jaya pada 29 November 2011. Sempena keraian majlis yang ke-25, satu anugerah istimewa iaitu Anugerah Seri Perak ditawarkan buat salah seorang pemenang Bintang Paling Popular dalam sejarah 24 tahun penganjuran ABPBH yang menerima undian terbanyak daripada peminat.
Di samping kategori-kategori yang biasa dipertandingkan, juga dianjurkannya lima anugerah khas online sebagai salah satu peraduan bagi peminat yang ingin mendapatkan tiket percuma untuk menyaksikan majlis ABPBH di Arena of Stars. Tempoh undian bagi kategori-kategori khas ini adalah 13 Januari hingga 15 Mac, dan pemenang-pemenang anugerah ini diumumkan lebih awal daripada upacara.
Senarai calon muktamad ABPBH 2011 diumumkan di satu lagi sidang media di hotel yang sama pada 11 Januari 2012. Juruhebah radio dan personaliti televisyen serta salah seorang pengacara majlis ini, Sharifah Shahirah mendapat bilangan pencalonan terbanyak dalam empat kategori iaitu Artis Komedi Wanita Popular, Penyampai TV Wanita Popular dan Penyampai Radio Wanita Popular. Tempoh mengundi adalah 13 Januari hingga 26 Mac 2012, dan para peminat boleh mengundi secara menghantar borang dari akhbar Berita Harian mahupun di Internet di tapak sesawang rasmi ABPBH.

Senarai 5 Teratas Bintang Paling Popular

Selepas majlis, ABPBH mengumumkan calon-calon lain yang berada di 4 kedudukan terakhir selepas Aaron iaitu Fizz Fairuz, Shaheizy Sam, Tasha Shilla dan Fasha Sandha.
Voulême

Voulême ialah sebuah komun di jabatan Vienne di wilayah Poitou-Charentes barat Perancis.
Kampung Changgong

Poskod

Poskod yang digunakan di Kampung Changgong, Bachok, Kelantan adalah 16300.
Dhaulpur

Demografik 2001

Menurut bancian India pada tahun 2001, Dhaulpur memiliki bilangan penduduk seramai 92,137. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Dhaulpur memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Bekalan elektrik fasa tunggal

Dalam bidang kejuruteraan elektrik, bekalan elektrik fasa tunggal atau bekalan elektrik satu fasa merujuk kepada sistem pengagihan bekalan elektrik arus ulang-alik dengan menggunakan satu sistem di mana voltan bekalan berubah secara seragam. Sistem pengagihan fasa tunggal digunakan apabila sebahagian besar beban terdiri daripada litar pencahayaan dan pemanasan, dengan kurang penggunaan motor elektrik. Bekalan fasa tunggal yang dihubungkan ke motor elektrik arus ulang-alik tidak menghasilkan medan magnet berputar; litar pemula tambahan diperlukan bagi tujuan ini - oleh itu, motor elektrik fasa tunggal yang mempunyai kadaran melebihi 10 atau 20 kW jarang didapati.
Sebaliknya, dalam sistem tiga fasa, arus bagi setiap pengalir mencapai nilai kemuncaknya secara berjujukan dan bukan serentak; bermula dengan fasa pertama, kemudian fasa kedua, seterusnya fasa ketiga dan kembali semula ke fasa pertama. Corak gelombang bagi sistem tiga fasa mempunyai selang masa sebanyak satu pertiga bagi setiap fasa. Frekuensi piawai bagi sistem fasa tunggal adalah sama ada 50 atau 60 Hz.

Membelah fasa

Tiada susunan transformer yang boleh menukarkan beban satu fasa kepada sistem berbilang fasa yang seimbang. Beban fasa tunggal boleh diperolehi daripada sistem pengagihan tiga fasa sama ada melalui sambungan fasa ke neutral ataupun sambungan antara dua fasa. Peralatan beban mestilah direka bagi kegunaan voltan dalam setiap kes tersebut. Titik neutral dalam sistem tiga fasa wujud pada titik tengah matematik bagi segitiga sama yang terbentuk daripada titik tiga fasa, dan voltan fasa ke fasa mempunyai nilai  kali nilai voltan fasa ke neutral. Contohnya, di tempat yang menggunakan sistem tiga fasa 415 V, nilai voltan fasa ke neutral ialah sebanyak 240 volt, membolehkan litar pencahayaan fasa tunggal disambungkan secara fasa ke neutral manakala motor tiga fasa pula boleh disambungkan ke ketiga-tiga fasa tersebut.

Kegunaan

Sistem bekalan elektrik fasa tunggal biasanya digunakan oleh pengguna domestik serta premis-premis perniagaan kecil. Walau bagaimanapun, terdapat juga rumah-rumah yang menggunakan sistem bekalan elektrik tiga fasa.
Di negara-negara yang menggunakan sistem 120 V seperti Amerika Syarikat, sistem bekalan elektrik belahan fasa digunakan. Transformer tempatan disambungkan ke talian voltan tinggi serta tiga talian voltan rendah untuk kegunaan pengguna rumah - wayar ketiga disambungkan ke titik tengah lilitan sekunder dan bertindak sebagai wayar neutral. Oleh itu, sistem tersebut membekalkan voltan sebanyak 120 V bagi sambungan fasa ke neutral dan 240 V bagi sambungan fasa ke fasa.
Pertempuran Buzakhah

Kekuatan

Khalid mengetuai angkatan seramai 6,000 orang sementara Tulaihah memerintah 15,000 orang tentera.

Pertempuran

Pada awal pertempuran Khalid mencabar Tulaihah untuk berperang tanding. Selepas berentap seketika, Tulaihah berlindung dengan tenteranya. Pertempuran menyaksikan pertarungan individu dan kemengan lebih bergantung pada keterampilan individu daripada pergerakan kelompok. Khalid memenangi pertempuran ini.

Kesan

Dari sini, Khalid bergerak menuju objektif berikutnya dan hampir sebulan kemudian, bertempur dengan Salmah dalam Pertempuran Zafar.
Tulaihah, yang telah membunuh seorang Sahabat bernama Akasyah bin Mihsan, menghadapi larangan daripada menyertai sebarang peperangan. Beliau kemudian meminta pengampunan daripada Khalifah Abu Bakar yang mengampunkannya. Walau bagaimanapun, beliau serta para tenteranya dilarang daripada menyertai mana-mana kempen luar oleh sebab mereka pernah murtad dan tidak boleh dipercayai. Mereka hanya dibenarkan menyertai peperangan pada zaman kekhalifahan Umar al-Khattab. Tulaihah berjuang dengan gagah dan kempen menentang Parsi, terutamanya semasa Pertempuran Nihawand dan menjadi syahid dalam pertempuran tersebut.

Sumber dalam talian

A.I. Akram, The Sword of Allah: Khalid bin al-Waleed, His Life and Campaigns Lahore, 1969
Grinau

Grinau merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
William Crookes

Biografi

Crookes telah bekerja sebagai ahli meteorologi dan pensyarah di pelbagai tempat. Crookes telah bekerja dalam kedua-dua bidang kimia dan fizik. Ciri utama hasil kerjanya adalah keaslian konsep uji kajinya, dan kemahiran beliau dalam pelaksanaannya. Keluasan minatnya, daripada sains tulen dan gunaan, masalah ekonomi dan praktikal, hingga ke kajian psikik, menjadikannya personaliti yang terkenal, dan beliau telah menerima pelbagai kepujian dalam kalangan umum dan akademik.

Tahun-tahun awal

William Crookes telah dilahirkan di London. Beliau merupakan anak sulung daripada 16 orang adik beradik. Bapanya Joseph Crookes merupakan seorang tukang jahit dari utara yang tinggal dengan isteri keduanya, Mary Scott.
Dari 1850 hingga 1854, beliau menjadi pembantu di Kolej Kimia Diraja, dan kemudiannya mengusahakan kajian aslinya, bukan dalam kimia organik yang mungkin boleh didorong oleh guru beliau, August Wilhelm von Hoffman, tetapi dalam sebatian-sebatian baru selenium. Ini menjadi tajuk kertas-kertas kerja pertamanya yang diterbitkan pada 1851. Beliau bekerja dalam satu jabatan di Balai Cerap Radcliffe di Oxford pada tahun 1854, dan pada 1855 beliau dilantik sebagai pensyarah kimia di Kolej Latihan Diocesan Chester. Pada tahun 1856, beliau mengahwini Ellen, anak kepada William Humphrey dari Darlington dan kemudian mempunyai tiga orang anak lelaki dan seorang anak perempuan. Beliau berkahwin dan tinggal di London, dan banyak mengusahakan kajian sendiri. Pada 1859, beliau mengasaskan Chemical News, majalah sains yang disuntingnya selama bertahun-tahun dan menggunakan bahasa yang kurang formal berbanding jurnal-jurnal biasa pertubuhan saintifik.
Tregan

Tregan merupakan sebuah munisipaliti di Daerah Elbasan, Elbasan County, tengah Albania.
Kampung Wat Siam, Sungai Petani

Poskod

Poskod yang digunakan di Kampung Wat Siam, Sungai Petani, Kedah adalah 08000.
Drzewica

Drzewica merupakan sebuah bandaraya yang terletak di wilayah Łódź, Poland.
Sekolah Menengah Islam Al-Amin Gombak

Sejarah

Sekolah Menengah Islam Al-Amin mula ditubuhkan di Taman Setiawangsa Kuala Lumpur pada tahun 1990. Dengan kerjasama dan kesungguhan PIBG dan sumbangan kaum Muslimin, Sekolah Al-Amin berjaya mengumpulkan sejumlah dana dan membeli sebidang tanah seluas 4 ekar bagi tujuan pembinaan bangunan sekolah di Lot 1078, Batu 8 Jalan Sungai Pusu, Gombak yang ada sekarang ini. Seramai 60 orang murid dan 7 orang guru membuka tirai Al-Amin di Gombak.

Falsafah pendidikan Al-Amin

Proses pendidikan yang berteraskan tauhid bagi membina dan melahirkan insan rabbani, berilmu dan berakhlak mulia serta berkemampuan membentuk keyakinan diri, masyarakat, negara dan dunia sebagaimana yang dituntut oleh Al-Quran dan sunnah melalui sistem pendidikan yang seimbang, bersepadu menyeluruh dan berterusan.
Umar Wirahadikusumah

Kehidupan awal

Umar Wirahadikusumah lahir pada 10 Oktober 1924 , anak Raden Rangga Wirahadikusumah dan Raden Ratnaringrum. Umar dari keluarga bangsawan dan belajar pada era penjajah Belanda.
Pada tahun 1943 semasa penjajahan Jepun, beliau menerima latihan fizikal bagi membantu tentera Jepun melawan Sekutu. Ketika Indonesia menuntut kemerdekaan , Umar turut enyertai Tentara Keamanan Rakyat / TNI.
Umar berkahwin dengan Karlina dan memiliki dua anak perempuan. Anak saudaranya Agus Wirahadikusumah, seorang Panglima Kostrad.

Kerjaya tentera

Setelah Revolusi Nasional Indonesia, Umar bertugas di Angkatan Darat TNI dan ditempatkan di Jawa Barat , pasukan Siliwangi. Pasukannya berjaya menumpas pemberontakan PKI pada tahun 1948 serta memerangi pemberontakan PRRI di Sumatera.Beliau juga membantu Abdul Haris Nasution cawangan Siliwangi.
Tahun 1959, Umar menjadi Komandan Kodam Jaya bagi menentukan keamanan di Jakarta dan sekitarnya.
Pada 1 Oktober 1965, enam jenderal diculik dalam Peristiwa G30S. Umar menerima arahan Mejar Soeharto untuk mengambil komando Angkatan Darat TNI bagi menggagalkan kudeta.Setelah G30 digagalkan, Umar mengawal semua surat khabar di Jakarta. Peristiwa ini dilancarkan oleh PKI, Umar menyetujui pembentukan gabungan aksi untuk membasmi Gerakan 30 September (KAP-GESTAPU).
Ketika Soeharto menjadi Presiden Indonesia Umar dilantik menjadiPanglima Kostrad. Pada tahun 1967, Umar menjadi Timbalan Ketua Staf Angkatan Darat TNI dan terkahir sebagai Ketua Staf Angkatan Darat (1969).

Timbalan Presiden

Pada bulan Mac 1983 Umar dilantik oleh Soeharto sebagai Timbalan Presidennya dan langsung tidak diduga kerana saingannya Hamengku Buwono IX dan Adam Malik lebih menonjol. Bagim membanteras rasuah beliau melakukan pemantauan dan penyamatan di kota,desa dan daerah. Kerjaya beliau tamat pada Mac 1988 dan diganti oleh Sudharmono.

Meninggal dunia

Mantan Timbalan Presiden RI ke-4 (1983-1988)menghembuskan nafas terakhir pada hari Jumaat 21 Mac 2003 di Rumah Sakit Pusat TNI-AD Gatot Soebroto ekoran serangan jantung dan paru-paru.Jenazahnya dikebumikan di Taman Makam Pahlawan Kalibata.
Gol & Gincu (filem)

Plot

Perjalanan seorang gadis manja (Putri) yang pada asalnya berminat dengan fesyen kemudian mula bermain futsal untuk mengejar cinta. Putri merupakan seorang pelajar kolej yang bertekad untuk menawan kembali bekas teman lelakinya. 
Putri telah belajar tentang kehidupan dan percintaan. Namun, Putri mendapati ia bukanlah semudah yang disangka, terutamanya dalam menghadapi prasangka orang terhadap wanita dan sukan. Dalam cabaran dan kekusutan ini, Putri menjumpai kekuatan juara di dalam dirinya.

Penerbitan

Gol & Gincu diarahkan oleh Bernard Chauly dan diterbitkan oleh Lina Tan untuk Red Communications. Cerita dan skrip ditulis oleh Lina bersama Rafidah Abdullah.

Keluaran dan sambutan

Gol & Gincu dikeluarkan pada 11 Ogos 2005 dan merupakan kejayaan komersial.
Menurut penerbit filem ini, Lina Tan, Gol & Gincu berjaya mendapat perhatian beberapa festival filem di luar negara termasuk Festival Filem Antarabangsa Tokyo. "Saya amat gembira dan terkejut. Pelakon dan krew juga gembira. Kami agak terkejut kerana ia bukan sebuah filem seni tetapi ia dipilih,".

Gol & Gincu The Series (2006-07)

Sebuah siri televisyen dengan tajuk sama diterbitkan oleh Red Communications untuk tayangan di 8TV, dengan mengekalkan sebahagian besar daripada barisan pelakon asalnya. Musim pertama dari 4 Jun hingga 27 Ogos 2006, dan musim kedua dan terakhir dari 8 Julai hingga 30 September 2007.